OpenLLM-France/wikimedia huggingface dataset:
# Anfiktionia

Anfiktionia (grezieraz αμφικτιονία; αμφί, anfi, "biak" + κτίζω, ktizo "eraiki" = elkar eraiki, fundatu) liga erlijioso bat zen, ia guztiak Erdialdeko Greziakoak ziren 12 herri (ez hiri) biltzen zituena. Euren bilerak Demeterren santutegiak izaten zituzten, Antelan, Termopiletatik gertu. Delfoseko orakuluak, jada, Demeterrerenak baino ospe handiago zuenez, hara eraman zuten konfederazio honen egoitza, baina beste santutegia utzi gabe. Urtean bi aldiz biltzen ziren, Delfos Antelarekin tartekatuz. Sortu zenean, izaera erabat erlijiosoa zuen, baina, pixkana-pixkana, aldatzen joan zen, azkenik, erabat politikoa izaten amaitzeraino, eragin handiekin mota honetako erabakietan.
Hieromnemonek osatutako kontseilu bat zuen. Hieromnemonak, elkarte bakoitzak izendaturiko gizonak ziren. 12 herriek kontseilu honetako 24 partaideak izendatzen zituzten:
* 2 delfostar
* 2 tesaliar
* 2 foziar
* 2 doriar (bat Espartakoa eta bestea Doridakoa)
* 2 joniar
* 2 beoziar
* 2 lokriar
* 2 Ftiotidako akaiar
* 2 magnesiar
* 2 enianar
* 2 malienar
Oso garrantzitsua zen Delfoseko Apoloren tenpluaren administrazioari dagokionez, nagusitasuna mantentzea, eta, horregatik, liga honek, lau Gerra Sakratuetako hirutan borrokatu zuen, nolabait, anfiktioniako partaideetako batzuk piztu zituztenak. Laugarren gerra sakratuan (K.a. 339tik K.a. 338 arte) Filipo II.a Mazedoniakoak Ligan zuen bere posizioa probestu zuen eta eta herri greziarretan kontu politiko eta militarrak domeinatzen amaitu zuen.
Ligak, berak sortutako hiru gerra sakratutan parte hartu zuen, Delfoseko Apoloren tenplua kontrolatzeko: lehena (K.a. 595 - K.a. 585) Krisako hiriaren aurka izan zen, Fozidan. Hirugarren eta laugarren gerra sakratuetan (K.a. 355-K.a. 346 eta K.a. 339-K.a. 338) Filipo II.ak, ligan zuen posizioa, Greziako kontuak domeinatzeko erabili zuen.

## Kanpo estekak

* Datuak: Q182875
# Anfion

Greziar mitologian Anfion Zetoren anaia bikia eta Zeus eta Antioperen semea da.
Beste mitologia batzuetan ez bezala, non bikiek euren arteko izaera ezberdina adierazten duten, zintzotasuna gaiztotasunarekin edo norberekoikeria altruismoarekin orekatuz, Anfionek eta Zetok guztiz kontrakoa irudikatu zuten, anaien arteko ulermenaren eredu izan ziren, euren arteko leiha beharrean, konpentsazio eredua ziren: Zeto, indarrezko lanetan nabarmentzen zen bitartean, Anfion, delikatua zen, musika eta artean interesatua.
Hermes izan zen bere jagolea, esaten denez, jainkoak propio oparitu zion lira bat eta jotzen erakutsi zion, eta hain ondo egiten zuen, ze, Tebasen eraikuntzan (berak eta bere anaiak sortutakoa eta non biak elkarrekin erregeak izan ziren) Zetok bloke astunak eraman behar zituen bitartean, Anfionek egiten zuen bakarra, bere lira jotzea zela, modu batean, ze harriek jarraitu egiten zioten eta euren tokian jartzen ziren.
Anfion Nioberekin ezkonduta egon zen, Lidiako erregearen alaba, norekin seme-alaba mordoa izan zuen. Zoritxarrez, zortea ez zen bere aldeko egon, eta bere seme-alaba guztiak oso modu tragikoan hil ziren.
Bere zoritxarreko historia gora-behera, Anfion erotu egin zen eta Tebaseko Apoloren tenplua suntsitu nahi izan zuen bere amorrua askatzeko, baina jainkoak, honegatik, zigortu egin zuen Tartaroan.

## Izen bereko beste pertsonaia batzuk

* Argonauta bat, mazedoniarra, Pellakoa, Hiperaspio eta Hipsoren semea (Higinio Fabulak 14 Valerio Flako i.367)
* Akaiar bat, Eliseko epearren komandantea (Homero Iliada xiii 692)
* Zentauro bat, Foloren ardoa arpilatzen saiatu zena eta Heraklesek hil zuena (Diodoro Sikulo iv. 12.7)
* Troiako Zaldia eraiki zuen Epeo arkitekto ospetsuaren lagun bat. Eneasen esku hil zen (Esmirnako Kinto x. 111)
* Zazpiak Tebasen aurkako defentsore bat (Estazio Tebaida ix. 778)

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q242835
* Multimedia: Amphion and Zethus / Q242835
# Anfiktion

Anfiktion (antzinako grezieraz Aμφικτύων, Amphiktýôn) greziar mitologian, Deukalion eta Pirraren bigarren semea izan zen, Helen, Protogeneia, Pandora II, Orestes eta Tiaren anaia. Beste tradizio batzuek, Atenasekoa bertakoa egiten dute.
Anfiktion, Termopiletako herriko erregea izan zen eta Atenaseko errege zen Kranaoren alaba batekin ezkondu zen. Ondoren, Kranao bera kendu zuen tronutik, eta Anfiktionek bere burua izendatu zuen Atenaseko erregetzat, hamar urtez gobernatuz. Delfoseko Anfiktionia sortu zuen. Kontseilu anfiktionikoaren egoitzatik gertu, Anfiktionen aintzako tenplu (heroon) baten hondakinak aurkitzen ziren.
Eriktoniok, Atenas bertako beste errege batek bota zuen Anfiktion Atenaseko tronutik

## Iturriak

* Apolodoro, Liburutegia, I, 7, 2; III, 14, 6.
* Pausanias, Greziako deskribapena, I, 2, 6, I, 14, 3; V, 1, 4.

## Kanpo estekak

* Datuak: Q474854
# Anna Szatkowska

Anna Szatkowska, ezkontzagatik, Anna Rosset Bugnon (Górki Wielkie, 1928ko martxoaren 15a – 2015eko otsailaren 27a) idazlea izan zen, Armia Krajowako kide ohia, alemaniar okupazioan Varsovia askatzea helburu zuena. Hirurogei urte geroago La Maison brûlée liburuan bere esperientzia kontatu zuen, berak geroago polonierara itzuli zuena.

## Biografia

Anna Zofia Kossak-Szczuckaren alaba zen, Polonian idazle eta erresistentziako kide gisa ezaguna. Anna haurtzaro lasai samarrean bizi izan zen, 1939ko irailaren 1ean gerra hasi eta ihes egin behar izan zuten arte.
Zenbait urtez, nesken barnetegi batean egon zen, eta 1944ko udan Poloniako armada klandestinoan sartu zen Ewa Maria patruilako kide gisa. Varsoviako altxamendua 1944ko abuztuaren lehenean hasi zen, eta 63 egun iraun zuen alemanek zapaldu zuten arte.
1944ko urrian hasi zen idazten Anna, Ewa Orlikowska patruilako buru ohiaren laguntzarekin. Hirurogei urte geroago, ohar horiek izan ziren bere liburuaren oinarria.
Gerra amaitu zenean, sobietar tutoretzaren erregimen komunistak, Poloniako barne ministroak, Zofia Kossak-i herrialdea uzteko aholkua eman zion.
Annak unibertsitate-ikasketak egin zituen Corken, Irlandan, eta Suitzan, Friburgon, amaitu zituen, eta irakaskuntzan aritu zen erretiroa hartu arte. 1951n,—Jean Marie Rosset suitzarrarekin ezkondu zen, eta lau seme-alaba izan zituzten. Jean Marie zirkulazio-istripu batean hil zen, eta --Anna berriro ezkondu zen 1971n Jean Bugnonekin eta harekin bizi izan zen Cugyn

## Erreferentziak

* ↑ La maison brûlée. Une volontaire de seize ans dans Varsovie insurgée. Les Éditions Noir sur Blanc, CH-1007 Lausanne, 2005

## Kanpo estekak

* Datuak: Q433614
# Anna Todd

Anna Renee Todd edo Anna Todd (Dayton, Ohio, 1989ko martxoaren 20, estatubatuar idazlea da.

## Eleberriak

* After (2014)
* After We Collided (2014)
* After We Fell (2014)
* After Ever Happy (2015)
* Before ( 2015)
* Nothing More (2016)
* Imagines (2016)
* Nothing Less (2016)
* The Spring Girls (2018)

## Kanpo estekak

* Datuak: Q18714083
* Multimedia: Anna Todd / Q18714083
# Anna Thynne

Anna Thynne, Lady John Thynne (Waterford, Irlanda, 1806ko apirilaren 1a - 1866ko apirilaren 22a), Anna Constantia Beresford jaiotzez, britainiar itsas zoologoa izan zen, koralak eta belakiak aztertzen nabarmendu zena. Ur gaziko lehen akuario egonkorra eraiki zuen 1846an, eta koralak eta belakiak mantendu zituen hiru urte baino gehiagoz.

## Biografia

Thynnek geologia maite zuen, baina 1846an bere lehen Madreporarekin (koralen genero bat) topo egin zuen eta harri bat zirudien baina izaki bizia zen zerbaitekin liluratuta geratu zen. Torquaytik Londresera espezimenak eramateko irrikaz, orratzez eta hariz belaki bati lotu zizkion madreporak, harrizko poto baten barruan. Gero kristalezko ontzi batera eraman zituen, bi egunetik behin ura aldatuz. Itsasoko ura ordezten jarraitzeko hornidura nahikorik ez zuenez, aireztatzera pasatu zen, eta leiho ireki baten aurrean ontziz aldatzen zuen ura. Morroiak egiten zuen lan hori.
1847an itsas landareak gehitu zizkien ontziei, eta bi urtetan lehen itsas akuario orekatua sortu zuen. 1859an, "Increase of the Madrepores" lehen artikulua argitaratu zuen Madreporei buruzko "The Annals and Magazine of Natural History" liburuan. Bertan horiekin egindako lana eta lehenengo itsas akuarioa nola sortu zen zehazten du.
Anna Thynnek bere akuarioa utzi behar izan zuen 1849an, etxe aldaketa baten ondorioz. Thynneren lanak Philip Henry Gosse inspiratu zuen 1853an Londresko zoologikoaren Fish House sortzeko.
Lord John Thynne (1798-1881) Westminster abadiako kalonje eta dekanordearekin eta Thomas Thynne Batheko bigarren markesaren hirugarren semearekin ezkonduta zegoen. Bere tratamendu zuzena, beraz, "Lady John Thynne" zen. Senar-emazteek bi alaba eta zortzi seme izan zituzten.

## Argitalpenak

* "On the incrase of Madrepores" Annals and Magazine of Natural History (London: Taylor and Francis) 3 (29): 449-461. 1859.

## Erreferentziak

* ↑ (Gaztelaniaz) «Theatres of Glass: The Woman Who Brought the Sea to the City - Stott, Rebecca: 9781904095361 - IberLibro» www.iberlibro.com (Noiz kontsultatua: 2024-09-03).
* ↑ «Anne Constantia Thynne» geni_family_tree 2022-05-01 (Noiz kontsultatua: 2024-09-03).
* 1 2 3 4 (Gaztelaniaz) Stadler, Marta Macho. (2022-08-31). «Anna Thynne, la mujer que llevó el mar a la ciudad» Mujeres con ciencia (Noiz kontsultatua: 2024-09-03).
* ↑ (Ingelesez) The American Naturalist. Essex Institute 1876 (Noiz kontsultatua: 2024-09-03).
* 1 2 (Ingelesez) Muḥammad Amīn ibn ʻUmar Ibn ʻĀbidīn. (1859). The Annals and Magazine of Natural History: Zoology, Botany, and Geology. Taylor & Francis, Limited. 1859. p. 449 (Noiz kontsultatua: 2024-09-03).
* 1 2 (Ingelesez) Adamowsky, Natascha. (2015-10-06). The Mysterious Science of the Sea, 1775–1943. Routledge ISBN 978-1-317-31720-3. (Noiz kontsultatua: 2024-09-03).
* ↑ (Ingelesez) «History of London Zoo | London Zoo» www.londonzoo.org (Noiz kontsultatua: 2024-09-03).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Anna Thynne» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q4768850
# Anna Toman

Anna Frances Toman, (Derby, Ingalaterra, 1993ko apirilaren 29a), belar-hockeyan lehiatzen den kirolari britainiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Erresuma Batuko taldearekin, Herbehereen eta Argentinaren atzetik.
Tokion, honako hauek osatzen zuten taldea: Giselle Ansley, Grace Balsdon, Amy Costello, Fiona Crackles, Sarah Evans, Maddie Hinch, Sarah Jones, Hannah Martin, Shona McCallin, Lily Owsley, Hollie Pearne-Webb, Isabelle Petter, Ellie Rayer, Sarah Robertson, Anna Toman, Susannah Townsend, Laura Unsworth eta Leah Wilkinson-ek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa. |

## Erreferentziak

* ↑ «Anna Toman» olympedia.org (Ingelesez)
* ↑ «Anna Toman» FIH (Ingelesez)

## Kanpo estekak

* Datuak: Q42418208
* Multimedia: Anna Toman / Q42418208
# Anna Tortajada

Anna Tortajada i Orriols (Sabadell, 1957ko maiatzaren 24 –) Kataluniako idazle, itzultzaile eta kazetaria da.

## Bizitza

Munichen bizi zen bitartean Filologia Hispanikoa ikasi zuen. Itzultzaile gisa, alemanetik katalanera eta gaztelaniara itzuli ditu lanak. Hasieran, itzulpen teknikoak egiten zituen, baina 1989 urtetik aurrera, literaturara bideratu zuen bere itzultzaile lana. Idazle gisa, katalanez eta gazteleraz idatzi du eta hainbat hizkuntzatara itzuli dute: alemanera, italierara, portugesera, japonierara, ingelesera, gaztelaniara eta katalanera, besteak beste. Euskarara moldatua izan da haren lan bat. Landu dituen generoen artean haur eta gazteei zuzendutako literatura nabarmentzen da. Bere testuak eskolako irakurketa gisa erabiltzen dira maiz Andorran eta Katalunian. Era berean, bidaia liburu asko argitaratu ditu, batik bat 2000 urteko udan Afganistanera bidaiatu zuen hango errealitatea ezagutzeko asmoz eta ondoren, salaketa liburutzat ere hartu daitezke bereak. Azkenik, eleberri historikoa ere zorroztasunez landu du. Kazetari gisa, ondoko hedabideetan lan egin du: El Mundo, Ona Catalana, RAC1 eta TV3.. Egun Bartzelonan bizi da..

## Lanak

* Cruïlla de móns (Barcanova, 2001)
* El grito silenciado (Grijalbo Momdadori, 2001)
* Nahid, mi hermana afgana (Montena Mondadori, 2001)
* Crónica de una reina (Rosa dels Vents, 2002)
* La banda de la placeta (Barcanova, 2002)
* Hijas de la Arena/Filles de la Sorra (Lumen/Rosa dels Vents, 2002)
* Sahar, despierta (plataforma xuvenil d'ayuda muyeres afganes, 2002)
* L'Home gris del país de les màquines (Baula, 2002)
* Per fi Brasil/Por fin Brasil, un viaje al país de Lula (Lumen/Rosa dels Vents, 2003)
* A la muntanya de les ametistes (Barcanova, 2004)
* Palestina, sinfonia de la terra (Barcanova, 2005)
* L'Esparver (Barcanova, 2006)
* La dama. Titayú.Una mujer íbera (Maeva, 2006)
* Com a canviat el conte (Barcanova, 2007)
* Les habitacions tancades (Ara llibres, 2008)
* Un embolic de rates y gats (Animallibres/Algar editorial, 2008)
* La meva diable porta xanques (Ara llibres, 2008)
* La filla de l'hostalera/La hija de la hostalera (Ara llibres/Jplibros, 2010)
* Kalakamake, o lo que no se ha conseguido (Medicus mundi Asturies, 2010)
* Afganistán. Tras las rejas del burka (Colectivu milenta muyeres, 2010)
* Rondalles meravelloses que no em de perdre (Columna/Edicions62, 2011)
* La mort dels cucs de seda (Editorial Base, 2012)
* El silenci de la por (Edicions 62, 2013)

## Itzulpenak

Ondoko egileen hainbat lan ekarri ditu alemanetik gaztelerara eta katalanera:
* Thomas Mann
* Lion Feuchtwanger(1884-1958)
* Thomas Brezina (1963- )

## Euskaratuak

Nahid, mi hermana afgana euskarara moldatu da irakurketa errazera egokitzen, Nahid nire ahizpa afganiarra izenburupean, Nerea Aizpurua Iraola eta Lina Ugarte Sauret-en eskutik..

## Erreferentziak

* ↑ (Gaztelaniaz) Anna Tortajada Egales argitaletxearen fitxan ; kontsulta data: 2020-04-10
* ↑ (Katalanez)Egile katalanen hiztegia kontsulta data: 2020-04-09]
* ↑ Irakurketa erraza elkartearen katalogoan Kontsulta data 2020-04-10

## Kanpo estekak

(Gaztelaniaz)Anna Tortajada
* Datuak: Q7870511
# Anna Torv

Anna Torv (Melbourne, 1979ko ekainaren 7a) australiar aktore bat da. Nagusiki Fringe telesaila ospetsuan pertsonaia nagusia antzezteagatik ezaguna da.
Rupert Murdoch aberats eta milioidunaren iloba ere bada, bere izeba Anna Maria Torv Murdoch Mann idazlea harekin ezkondua egon baitzen. Annaren aita Hans Torv, estoniar jatorrikoa da, nahiz eta Eskoziako Stirling hirian jaiotako den.

## Filmografia

| Urtea | Izenburua | Pertsonaia | Oharrak |
| 2002 | White Collar Blue | Bizilaguna | Telesaila |
| 2002 | Young Lions | Irena Nedov | 13 atal |
| 2003 | Travelling Light | Debra Fowler | |
| 2004 | McLeod's Daughters | Jasmine McLeod | Atala: "A McLeod Daughter" Atala: "The Things We Do for Love" |
| 2004-2005 | The Secret Life of Us | Nikki Martel | 20 atal |
| 2006 | The Book of Revelation | Bridget | |
| 2007 | Heavenly Sword | Nariko | Bideo-jokoa |
| 2007 | Frankenstein | ITU erizaina | Telefilma |
| 2008 | Mistresses | Alex | 5 atal |
| 2008-2013 | Fringe | Olivia Dunham | Protagonista |
| 2010 | The Pacific | Virginia Grey | Telesail laburra |
| 2011 | CollegeHumor Originals | Officer Alia | Web telesaila; atala: "Can I Give You a Ticket?" |
| 2013 | Open | Windsor | Telesaila; atal pilotua |
| 2014 | Heavenly Sword | Nariko (ahotsa) | |
| 2014 | Love Is Now | Virginia Grey | |
| 2015 | Deadline Gallipoli | Lady Gwendoline Churchill | Telesail laburra |
| 2015 | The Daughter | Anna | |
| 2016/2019 | Secret City | Harriet Dunkley | Telesaila |
| 2017 | Stephanie | Jane | |
| 2017-2019 | Mindhunter | Wendy Carr | Telesaila |

## Kanpo estekak

* Anna Torv aktorearen IMDBko fitxa irakurgai (Ingelesez)
* Anna Torv aktorearen zaletu eta jarraitzaileen webgunea (Ingelesez)
* Datuak: Q223445
* Multimedia: Anna Torv / Q223445
# Anna Tsukishima

Anna Tsukishima (japonieraz: 月島杏奈, Japonia, 1992ko uztailaren 15a) japoniar emakumezko aktore pornografikoa da.

## Bizitza

Japoniako emakume aktore pornografikorik ospetsuenetako izanda, emakume transgeneroa dela aitortu zien bere zaleei.

## Erreferentziak

* ↑ (Gaztelaniaz) Borcoski, Nicolás. (2017ko abuztuaren 7a). «La impactante confesión de la actriz porno más bella de Japón» La Nación (Noiz kontsultatua: 2018ko otsailaren 2a).
* Datuak: Q23948923
# Amets luzido

Amets luzidoa edo amets argia amets berezi bat da, zeinean ameslaria jakituna da amesten ari dela. Horrekin batera, sarritan ameslariak ametsaren nolabaiteko kontrola har dezake, trebetasun hori hobetuz entrenamenduaren bitartez.
Amets luzidoak aspalditik ezagutzen badira ere, haien ikerketa zientifikoa ez zen hasi XX. mendeko 60ko hamarkadara arte. 1968an, Celia Green-ek liburu klasiko bat idatzi zuen, eta 80ko hamarkadan Stephen LaBerge zientzialariak sakon aztertu zuen amets luzidoen fenomenoa Stanford unibertsitatean. Ikerketa horiek, eta geroago egindako beste batzuek, hainbat ondorio eta ebidentzia argitara atera dituzte:

## Amets luzido motak

Sortzen diren moduaren arabera, bi amets luzido mota daude: DILD eta WILD:
* DILD (dream-initiated lucid dreams) dira lo egiten ari garenean agertzen direnak. Ameslariak, amesten ari den bitartean, kontzientzia hartzen du amesten ari dela, ametsetan agertzen den zerbaitek kontzientzia hori pizten diolako. Ameslariak ametsaren barruan esnatzeko sentsazioa dauka. Mota honetakoak dira amets luzido gehienak.
* WILD (wake-initiated lucid dreams): ameslaria modu kontzientean sartzen da lo egoeran, erlaxazio sakon baten ondoren eta ariketa zehatz batzuk egin ondoren. Ameslaria modu kontzientean lo hartzen du, eta kontzientzia hori ametsetan mantentzen du. Mota honetako amets luzidoak izateko ameslariak egoera hipnagogiko deritzona esperimentatu behar du, esna-aldi eta loaren arteko muga berezia, haluzinazio bisual eta entzumenekoak dituena (birak egiteko edo erortzeko sentsazioak, gorputz osora zabaltzen diren dardarak, gorputzetik ateratzeko sentsazioak....ere dituena). Ikerlari batzuek WILD motako amets luzidoak okultismoaren munduko bidaia astralekin lotu dituzte, fenomeno bera direlakoan

## Erreferentziak

* ↑ Kris Martins Lucid dreams webMD (2022)
* ↑ sueños lúcidos: cómo tenerlos y sus beneficios Salud Mapfre
* ↑ Green. Celia: Lucid Dreams, Institute of Psychophysical Research (1968), ISBN: 978-0900076008
* ↑ LaBerge, S. lucid dreaming: an exploratory study of consciousness during sleep (PhD thesis). Stanford University
* ↑ Lucid Dreaming Dream and Nightmare Laboratory, Hospital del Sacré-Coeur de Montreal
* ↑ Fer Gregory (2023) ¿Podemos controlar lo que soñamos? La ciencia de los sueños lúcidos The conversation
* ↑ LaBerge, S. : Exploración de los sueños lúcidos, Ed. Arkano Books (2014) ISBN: 978-84-15292-14-2
* ↑ LaBerge, Stephen; LaMarca, Kristen; Baird, Benjamin (2018-08-08) Pre-sleep treatment with galantamine stimulates lucid dreaming: A double-blind, placebo-controlled, crossover study PLOS ONE. 13 (8): e0201246
* ↑ LaBerge, Nagel, Taylor, Dement, & Zarcone, 1981. Stephen LaBerge, Donald J. DeGracia, Varieties of Lucid Dreaming Experience testuan aipatua, Individual Differences in Conscious Experience (p. 269-307). Ámsterdam, 2000, John Benjamins artikulua
* ↑ 5 Lucid Dreaming Techniques to Try healthline.com
* ↑ Enrique Ramos: “Estamos destinados a soñar lúcidamente” micinexin.net

## Kanpo estekak

* Datuak: Q181078
# Ametsus Emakume Elkartea

Ametsus Emakumeen Elkartea Okondon (Araba) sortu zen 1991n.

## Ibilbidea

Ametsus Emakumeen Elkartea 1991n sortu zen herriko emakumeen jabekuntza eta parte hartzea bultzatzeko eta emakumeen eta gizonen berdintasuna lortzeko.
Elkartea sortu zenetik ikastaroak, tailerrak eta irteerak antolatu dituzte: eskulanak, emakumeen eskubideei buruzko hitzaldiak, betiere emakumeen beharretara egokituta eta beraientzako espazioa erraztuz.
Sare lanari dagokionez, Okondo Berdintasunaren Alde Foroan hartzen dute parte. Era berean, martxoaren 8ko eta azaroaren 25eko kanpainetan kolaboratzen dute.

## Erreferentziak

* ↑ (Gaztelaniaz) «DE MUJERES AMETSUTS» www.euskadi.eus 2011-10-21 (Noiz kontsultatua: 2019-11-12).
* ↑ «Ametsuts emakume elkartearen 29. urteurrena ospatu dute - Aiaraldea.eus» aiaraldea.eus (Noiz kontsultatua: 2019-11-12).
* ↑ «AZAROAK 25, INDARKERIA MATXISTAREN AURKAKO EGUNA OKONDON» www.okondokoudala.eus (Noiz kontsultatua: 2019-11-12).

## Kanpo loturak

* Ametsus Emakumeen Elkartea Facebooka
# Amets prefabrikatuak

"Amets prefabrikatuak" Hertzainak taldearen laugarren diskoa izan zen, 1990ean Oihuka zigiluak kaleratutakoa.

## Abestiak

* Bi minutuero
* Amets prefabrikatuak
* Egunetik egunera
* Autokutsatzen
* Tupeak gora
* Aitormena
* Zuzen heriotzeraino
* Suaren gainean dantza
* Ispiluaren aurrean
* 564
* Gaizki pentsatzen

## Kanpo estekak

* Diskoa entzungai "Musikazblai" webgunean
* Datuak: Q12253350
# Ametsa (Detaille)

Ametsa (frantsesez: Rêve) 1888. urtean Jean-Baptiste Édouard Detaille egindako margolana da. Gaur egun, Louvre-Lens Museoa-n dago, Parisko Orsay Museoak maileguan utzita.

## Deskribapena eta gaia

Ametsa, militar margoa da, Édouard Detaille-ren espezialitateetako bat. Frantziako soldadu talde bat kanpamendu batean lotan adierazten du pinturak. Zehazki, soldadugaiak dira Frantziako Hirugarren Errepublika garaian udako maniobrak egiten, ziurrenik, Txanpaina-n. Euren aurrekoen loriarekin eta 1870. urteko franco-prusiar gerra-ren mendekua lortzearekin amets egiten dute.
Mota honetako pintura garaiko boulangista giroaren barnean kokatzen da, Frantzia garailearen eta batuaren oroimina adierazten du, eta Napoleonen kondairaren oinarrietako bat azaleratzen du, zeren Frantzia mitiko baten gogora ekarri nahi duten irudi edo elementu guztiak biltzen ditu. Egileak honela, "jarrera politiko zuzena" erakusten du, Georges Boulanger-ekiko bere babesa eta armadarekiko ospakizuna adieraziaz.

## Erosketa, erakusketa eta mantentzea

Frantziako gobernuak 1888-an erosi zuen, Musée d ' orsay, gorde zen eta lehenengo Luxenburgo museoa-ren bildumaren parte izan zen 1889-1926 bitartean, ondoren Armadaren museoa-ren parte (1926-1986) eta azkenik Louvre museoa iritsi zen 1986an.
Pintura Parisko Artista frantsesen Aretoan izan zen ikusgai 1888an, egilea bertan medallista izan baitzen, Parisko Erakusketa Unibertsalan eta 1915eko San Franciscoko Erakusketa Unibertsalan ere. Margolana, hainbat komunikabideetan erreproduzitu zen Lehen Mundu Gerra eta gero, Louvre-Lens museoa-n dago egun ikusgai.

## Erreferentziak

* 1 2 Edouard Detaille : Le Rêve. Musée d'Orsay (Noiz kontsultatua: 2016-6-30).
* 1 2 Edouard Detaille : Le Rêve (notice). Musée d'Orsay (Noiz kontsultatua: 2016-6-30).
* ↑ "A quoi rêvent les soldats français", Jean Lopez en artikulua, Guerres & Histoire 17. zbk, 2014ko otsaila

## Kanpo estekak

* Datuak: Q15709560
# Ametsaldia

Ametsaldia edo Ametsaren garaia (ingelesez: Dreamtime) Australiako aborigenen mitologian nolabaiteko bazen behin sakratu bat da, bai eta aborigenen siniskera edo erlijioaren osagai nagusia ere.
Gaur egun ezagutzen dugun garaia baino antzinagoko aroa da, non izaki totemikoek Sorrera delakoa gauzatu zuten. Ametsaldiak munduaren sorrera eta jatorria azaltzen ditu, Australiako uhartea eta bertako lehenbiziko biztanleen sorrera. Australiar aborigenen siniskeren arabera, Ametsaldia oraindik existitzen da eta behar espiritualak asetzeko erabil liteke. Berataz baliatuz, izpirituekin harremanetan jarri eta aurreiragarpen esanahia argitu liteke, bai eta gaixotasun eta ezbeharrak ere.
Baiame, Lehenbiziko Izakiak, ametsen munduari itxura edo forma ematen zion.

## Tjukurpa

Ametsaldia munduaren sorrera aurreko aroa da, dena ukigaitza eta espirituala zen aroa.

## Ikus gainera

* Australiar aborigenak

## Kanpo estekak

* Datuak: Q155881
* Multimedia: Dreamtime / Q155881
# Ametseko lapurra

Ametseko lapurra marrazki bizidunetako euskal film bat da, Ángel Alonsok 2000ean egina.

## Sinopsia

Oharra: Atal honek istorio osoa edo amaiera argitzen du.
Groomo zientifiko gaiztoak mundua kontrolpean nahi du; hartara, jendearen ametsak amesgaizto bilakatzen ditu, pertsonek desiorik izan ez dezaten. Nina, zazpi urteko neskatxa, berehala ohartzen da amets eta fantasiazko mundua arriskuan dagoela.

## Erreferentziak

* ↑ dibulitoon.com

## Kanpo estekak

* Datuak: Q57583454